གནོངས་སེམས་ཀྱི་ཚོར་བ་དང་ལྷན་དུ་ངས་བཟའ་འཐོར་གྱི་ཡི་གེ་ཞིག་བྲིས་པ་དེའི་ནང་དུ་ངེད་གཉིས་ཀྱི་ཁང་པ་དང་རླངས་འཁོར།བཟོ་གྲྭའི་མ་རྐང་གི་བརྒྱ་ཆའི་སུམ་ཅུ་མོ་ལ་དབང་ཚུལ་མིང་རྟགས་བཀོད་པ་ཡིན།མོས་དེར་བལྟས་ཙམ་གྱིས་དུམ་བུར་གཤགས་སོང་།ལོ་ངོ་བཅུའི་རིང་ལ་ངའི་མཉམ་ཏུ་མི་ཚེ་བསྐྱལ་མྱོང་བའི་བུད་མེད་འདི་ད་ལྟ་རྒྱུས་མེད་ཅིག་ཏུ་གྱུར་འདུགམོས་བཟའ་ཚང་འདིའི་ཆེད་དུ་བློས་བཏང་བའི་ལོ་ཟླ་དང་རྒྱུ་ནོར།རྔུལ་ཆུ་སོགས་ཆུད་ཟོས་སུ་བཏང་བར་ཧ་ཅང་འགྱོད།ཡིན་ནའང་།ངས་མོ་ལ་ང་རང་འཇན་ལ་ཧ་ཅང་དགའ་ཞེས་བཤད་མྱོང་བའི་སྐད་ཆ་དག་ཕྱིར་འཛིན་ཐབས་བྲལ།མཇུག་མཐར་མོ་ངའི་མདུན་ནས་སྐད་ཆེན་པོས་ངུས་བྱུང་།དེ་ནི་ངས་སྔོན་དཔག་བྱས་པ་ལྟར་ཆགས་སོང་བར་མ་ཟད་མོ་རང་ངུས་པ་དེས་ངའི་སེམས་ལྷོད་ཡངས་སུ་བཏང་བྱུང་།རྒྱུ་མཚན་ནི་བཟའ་འཐོར་གྱི་བསམ་ཚུལ་དེས་གཟའ་འཁོར་ཁ་ཤས་ཤིག་གི་རིང་ང་ནི་འཐོམས་སུ་བཅུག་པ་ད་ལྟ་གསལ་ཞིང་དངོས་ཡོད་ཅིག་ཏུ་གྱུར་འདུག